Máris alaposan elverték a bajnokot
Győzelemmel mutakozott be az újonc Haladás, a Kecskemét az utolsó pillanatban kapott ki. Kaposváron kilátástalanul játszott a bajnoki címvédő. A játékvezető főszerepelt a forduló rangadójának kikiáltott Debrecen-Zalaegerszeg meccsen.
Pocsékul sikerült a bajnokcsapat bemutatkozása a Soproni Liga nyitányán. A motiváltan futballozó Kaposvár kilenc perc alatt eldöntött mindent. Egy véleményes, majd egy jogos tiezenegyes után komoly előnyhöz jutottak a hazaiak, amit az MTK nem tudott behozni. A Fenerbahce elleni BL-meccs főpróbájának szánt összecsapáson mélyen tudása alatt játszott a tavalyi bajnok.

A forduló rangadóját Debrecenben vívták, a hazai csapat hátrányból tudott fordítani a Zalaegerszeg ellen. Bírói hibák színezték ezt a mérkőzést is. Hibásan befújt vendégbüntetőt követően Kassai a hazaiaknak is megadott egyet, a végén a szezon második dupláját szerző Rudolf Gergely megfordította az állást.

Ünnep volt a XV. kerületben, a REAC féléves száműzetése végén tért haza, villanyfényes mérkőzésen mutatkozott be a rákospalotai csapat. Először játszott a hazaiaknál a Ferencvárostól kiebrudalt Lisztes Krisztián.

A Budapest Honvéd Vasas elleni mérkőzését a kispestiek Intertotó Kupa-kötelezettsége miatt keddre halasztották.

A Haladás parádés mérkőzésen győzelemmel mutatkozott be az élvonalban, de a másik újoncnak nem sikerült a bravúr. A Kecskemét az utolsó pillanatban gyanús körülmények között gólt szerző Tököli góljával kapott ki otthonában a Pakstól. A történetük első NB I-es mérkőzését játszó lila-fehérek számára rosszul kezdődött az évad, a fél csapat gyomorrontás miatt a kórházban töltötte a mérkőzést megelőző délelőttöt.

Soproni Liga, 1. forduló

Gabona Trans-Kaposvár - MTK Budapest 3-1 (3-0)
Kaposvár, 2500 néző, V: Szabó Zs.
Gólszerzők: Zahorecz (26., 30., mindkettőt 11-esből), Bozovic (37.), illetve Bori (85.). Sárga lap: Bozovic (58.), illetve Hrepka (64.), Horváth L. (93.)

BFC Siófok-FC Fehérvár 1-0 (1-0)
Siófok, 4500 néző, v.: Iványi.
Gólszerző: Sütő (16.). Sárga lap: Sifter (61.)

REAC-Diósgyőri VTK 1-1 (1-1)
Budai II László Stadion, 1000 néző, v.: Szilasi.
Gólszerzők: Cseri (26.), illetve Tóth M. (30.). Sárga lap: Kapcsos (45.), illetve Tchana (90.)

Haladás-Győri ETO 2-1 (2-0)
Szombathely, 7000 néző, V: Bede.
Gólszerzők: Tóth P. (41.), Kuttor (45.), illetve Bicak (49.). Sárga lap: Rajos (29.), Molnár B. (48.), illetve Supic (40.), Bajzát (64.), Kovács I. Z. (66.)

Újpest FC-Nyíregyháza 1-0 (1-0)
Szusza Ferenc Stadion, 4449 néző, v.: Szabó S.
Gólszerző: Kabát (41.). Sárga lap: Vaskó (43.), Remili (50.), illetve Belényesi (21.), Goia (26.), Dosso (43.). Kiállítva: Lazareanu (66.)

DVSC-TEVA - ZTE FC 2-1 (1-1)
Debrecen, 4500 néző, v.: Kassai.
Gólszerzők: Rudolf (38., 66., előbbit 11-esből), illetve Waltner (21., 11-esből). Sárga lap: Bernáth (70.), Czvitkovics (76.), illetve Waltner (52.)

Kecskeméti TE-Paksi SE 1-2 (1-1)
Kecskemét, 4500 néző, v.: Solymosi.
Gólszerzők: Csordás (15., 11-esből), ill. Tököli (2., 89.). Sárga lap: Koszó (38.), Csukics (40.), ill. Kriston (4.), Sipeki (75.)

A bajnokság állása

1. Kaposvári Rákóczi 3 pont (3-1)
2. Debreceni VSC 3 (2-1)
3. Paksi SE 3 (2-1)
4. Haladás 3 (2-1)
5. BFC Siófok 3 (1-0)
6. Újpest FC 3 (1-0)
7. Diósgyőri VTK 1 (1-1)
8. Rákospalotai EAC 1 (1-1)
9. Budapest Honvéd 0 (0-0)
10. Vasas SC 0 (0-0)
11. Győri ETO 0 (1-2)
12. Kecskeméti TE 0 (1-2)
13. Zalaegerszegi TE 0 (1-2)
14. FC Fehérvár 0 (0-1)
15. Nyíregyháza 0 (0-1)
16. MTK Hungária 0 (1-3)

A labdarúgó Soproni Liga góllövőlistája: 2 gólos: Rudolf (DVSC), Tököli (Paks), Zahorecz (Kaposvár)
Sport 1 forduló soproni liga Futball